ผมมีความหลงไหลในคอมพิวเตอร์และเทคโนโลยี
และผมก็เขียนแอพพลิเคชั่นจำนวนหนึ่งสำหรับไอโฟน
ไอพอดทัช และไอแพด
ผมอยากจะแชร์บางส่วนกับคุณวันนี้
แอพแรกของผมคือแอพดูดวงชื่อ เอิร์ทฟอร์จูน
ซึ่งจะแสดงโลกสีต่างๆ
ขึ้นอยู่กับว่าดวงของคุณเป็นอย่างไร
แอพที่ผมชอบและประสพความสำเร็จสูงสุดก็คือ
บัสติน จีเบอร์ ซึ่งก็คือ (เสียงหัวเราะ)
ซึ่งก็คือแอพตีตุ่นจัสติน บีเบอร์นั่นเอง
ผมสร้างมันเพราะหลายคนที่โรงเรียน
ไม่ค่อยชอบจัสติน บีเบอร์เท่าไร
ผมก็เลยตัดสินใจที่จะทำแอพนี้ขึ้นมา
ผมก็เลยเริ่มเขียนโปรแกรม
และปล่อยมันออกมาให้เล่นก่อนช่วงวันหยุดในปี 2010
หลายคนถามผมว่า ผมทำได้ยังไง?
หลายครั้งก็เพราะว่าคนที่ถาม
คำถามนี้ต้องการสร้างแอพเหมือนกัน
ทุกวันนี้เด็กๆชอบเล่นเกมส์
และตอนนี้พวกเขาก็ต้องการจะสร้างมัน
แต่มันเป็นเรื่องยาก
เพราะเด็กไม่กี่คนเท่านั้นที่รู้ว่าจะไปที่ไหน
เพื่อจะค้นหาวิธีการสร้างโปรแกรม
ผมหมายถึง ถ้าเป็นฟุตบอล คุณก็ไปเข้าทีมฟุตบอล
หรือไวโอลิน คุณก็ไปลงเรียนไวโอลินได้
แต่ถ้าคุณอยากเขียนแอพล่ะ?
พ่อแม่ของพวกเขา พ่อแม่ของเด็กนั่นอาจจะเคย
เรียนอะไรพวกนี้มาบ้างในช่วงที่ยังเด็ก
แต่มีพ่อแม่ไม่กี่คนหรอก ที่เคยเขียนแอพมาก่อน (เสียงหัวเราะ)
แล้วคุณจะไปหาวิธีการเรียนเขียนแอพได้จากไหนล่ะ?
อืม, นี่คือวิธีที่ผมใช้ สิ่งที่ผมทำ
อย่างแรกเลย ผมเขียนโปรแกรมหลายๆ ภาษา
พร้อมๆ กันเพื่อให้เข้าใจพื้นฐานของการเขียนโปรแกรม
เช่น ไพธอน, ซี, จาวา และอื่นๆ
และเมื่อแอปเปิ้ลออกไอโฟนออกมา
และพร้อมกันนั้นก็ออกชุดพัฒนาซอฟต์แวร์สำหรับไอโฟนออกมาด้วย
และชุดพัฒนาที่ว่าก็คือชุดของเครื่องมือ
สำหรับการเขียนโปรแกรมให้กับไอโฟน
นี่เป็นการเปิดโลกแห่งความเป็นไปได้ใหม่ๆให้กับผม
และหลังจากที่ได้เล่นกับชุดพัฒนาดังกล่าว
เล็กน้อย ผมสร้างแอพ 2-3 ตัว ผมสร้างแอพทดสอบ
หนึ่งในนั้นกลายเป็น เอิร์ทฟอร์จูน และผมก็
พร้อมที่จะปล่อยเอิร์ทฟอร์จูนสู่แอพสโตร์
ผมเลยไปหว่านล้อมพ่อแม่ให้จ่ายเงินค่าธรรมเนียมให้ผม
เพื่อที่จะได้ส่งแอพขึ้นแอพสโตร์ได้
พวกเขาเห็นใจ ผมก็เลยได้มีแอพหลายตัวบนแอพสโตร์ในที่สุด
ผมได้รับความสนใจและกำลังใจอย่างมาก
จากครอบครัว เพื่อน และบรรดาครูของผม
และแม้กระทั่งคนจากแอพสโตร์
และนั่นกลายเป็นตัวช่วยอย่างเจ๋งสำหรับผม
ผมได้รับแรงบันดาลใจอย่างมากจากสตีฟ จ๊อบส์
และผมก่อตั้งชมรมทำแอพที่โรงเรียน โดยมีครูคนหนึ่ง
ที่โรงเรียนของผม ให้การสนับสนุนชมรมนี้เป็นอย่างดี
นักเรียนคนไหนก็ได้ที่โรงเรียนสามารถเข้าร่วม
และเรียนรู้วิธีการออกแบบแอพ
นี่เลยเป็นวิธีที่ผมสามารถจะแบ่งปันประสบการณ์กับคนอื่น
มีโครงการหนึ่งที่เรียกว่าโครงการนำร่องสำหรับไอแพด
เกิดขึ้นในบางพื้นที่
ผมโชคดีที่ได้เป็นคนหนึ่งที่เข้าร่วม
ความท้าทายใหญ่ก็คือ ไอแพดควรจะถูกใช้อย่างไร
และแอพประเภทไหนที่เราควรจะใส่ลงไปในไอแพด?
พวกเรารวบรวมความเห็นจากครูในโรงเรียน
เพื่อจะดูว่าพวกเขาชอบแอพประเภทไหน
เมื่อเราออกแบบแอพ และขายมัน
มันจะถูกแจกฟรีสำหรับพื้นที่ของเรา และในพื้นที่อื่นๆ
ที่เราวางขาย เงินทั้งหมดที่ได้จะถูกนำไป
ให้กับมูลนิธิทางการศึกษาท้องถิ่น
ทุกวันนี้ นักเรียนมักจะรู้เรื่องเกี่ยวกับเทคโนโลยี
มากกว่าพวกครูนิดหน่อย (เสียงหัวเราะ)
ขอ.. (เสียงหัวเราะ) ..
ขอโทษทีครับ (เสียงหัวเราะ) ..
ดังนั้นนี่คือแหล่งข้อมูลสำหรับครู และนักการศึกษา
ควรจะรับรู้ว่ามีทรัพยากรนี้อยู่ และใช้มันให้เต็มที่
ผมอยากจะจบด้วยการบอกถึงสิ่งที่ผมจะทำต่อไปในอนาคต
อย่างแรกเลยคือ ผมจะสร้างแอพและเกมส์เพิ่มขึ้น
ผมกำลังทำงานกับบริษัทหนึ่งเพื่อสร้างแอพ
และผมก็อยากจะลองเขียนแอพบนแอนดรอยด์ดูบ้าง
และผมก็ยังจะทำชมรมทำแอพของผมต่อไป
และค้นหาวิธีใหม่ๆสำหรับนักเรียน
ที่จะแบ่งบันความรู้กับคนอื่นๆ ขอบคุณครับ (เสียงปรบมือ)